BAM จัดมหกรรมบ้าน ที่ดิน คอนโด 2022 จัดโปรแรงราคาโดนใจพร้อมฟรีโอนและบัตรกำนัล
BAM กระตุ้นยอดขายจัด “มหกรรมบ้าน ที่ดิน คอนโด 2022 by BAM” ระหว่างวันที่ 1-31 มีนาคม 2565 นำอสังหาฯ ราคาพิเศษทั้งบ้านเดี่ยว ที่ดินเปล่า คอนโด ทาวน์เฮ้าส์ อาคารพาณิชย์ กว่า 1,000 รายการ ทั่วประเทศ
2 มี.ค. 2565

นายบัณฑิต อนันตมงคล ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM กล่าวว่า BAM วางแผนจัดกิจกรรมส่งเสริมการขายเชิงรุกต่อเนื่องทุกไตรมาสตลอดปี 2565 ซึ่งในช่วงระหว่างวันที่ 1-31 มีนาคม 2565 นี้ ได้จัด “มหกรรมบ้าน ที่ดิน คอนโด 2022 by BAM” โดยนำอสังหาริมทรัพย์ราคาพิเศษประเภท บ้านเดี่ยว ที่ดินเปล่า คอนโดมิเนียม ทาวน์เฮ้าส์ อาคารพาณิชย์ กว่า 1,000 รายการทั่วประเทศ มาจำหน่ายให้กับลูกค้าผู้สนใจได้เลือกซื้อทั้งนี้ BAM ได้จัดโปรโมชั่นพิเศษให้กับลูกค้าที่ซื้อทรัพย์ BAM และโอนภายใน 30 วัน นับตั้งแต่วันที่อนุมัติขาย รับทันที โปรโมชั่น “โอนเร็ว รับเลย” ฟรีค่าธรรมเนียมการโอนกรรมสิทธิ์สูงสุด 900,000 บาท ต่อ 1 รายการทรัพย์ พร้อมรับบัตรกำนัลสูงสุด 100,000 บาท ต่อ 1 รายการทรัพย์ โดยราคาอนุมัติขายต่อ 1 รายการ ราคาตั้งแต่ 100,000 ถึง 499,999 บาท รับบัตรกำนัล มูลค่า 1,000 บาท ราคาอนุมัติขายตั้งแต่ 500,000 ถึง 999,999 บาท รับบัตรกำนัลมูลค่า 2,000 บาท และราคาอนุมัติขาย ทุก 1,000,000 บาท รับบัตรกำนัล มูลค่า 5,000 บาท นอกจากนี้ลูกค้าที่ซื้อทรัพย์ สามารถยื่นขอเข้าร่วมโครงการผ่อนชำระกับ BAM ได้ โดยคิดอัตราดอกเบี้ย 0% นาน 12 เดือน จากนั้นคิดอัตราดอกเบี้ย MLR BAM ตลอดอายุสัญญา สำหรับอสังหาริมทรัพย์ทุกประเภทที่ราคาขาย ไม่เกิน 3,000,000 บาทนายบัณฑิต กล่าวต่อว่า นอกจากนี้ BAM ยังจัดโปรโมชั่นพิเศษสุด สำหรับลูกค้าจองซื้อทรัพย์ผ่านระบบออนไลน์บนหน้าเว็บไซต์ BAM จะได้รับบัตรกำนัลมูลค่าสูงสุด 20,000 บาท หรือลูกค้าที่ซื้อผ่านแพลตฟอร์ม E-commerce ได้แก่ Shopee หรือ Lazada จะได้รับ Discount Code มูลค่าสูงสุด 20,000 บาท โดยทรัพย์มูลค่า 200,000 – 500,000 บาท ได้รับบัตรกำนัล หรือ Discount Code 2,000 บาท ทรัพย์มูลค่ามากกว่า 500,000 – 1,000,000 บาท ได้รับบัตรกำนัล หรือ Discount Code 5,000 บาท ทรัพย์มูลค่ามากกว่า 1,000,000 – 1,500,000 บาทได้รับบัตรกำนัล หรือ Discount Code 10,000 บาท ทรัพย์มูลค่ามากกว่า 1,500,000 – 2,000,000 บาท ได้รับบัตรกำนัลหรือ Discount Code 15,000 บาท และทรัพย์มูลค่ามากกว่า 2,000,000 บาท ได้รับบัตรกำนัล หรือ Discount Code 20,000 บาท ลูกค้าที่สนใจสอบถามรายละเอียดเพิ่มเติมได้ที่ Call Center 02-6300-700 หรือ www.bam.co.th หรือ Social Media : BAM Thailand